ალექსანდრე იაშვილი

ალექსანდრე იაშვილი (დ. 23 ოქტომბერი, 1977, თბილისი, საქართველოს სსრ) — ქართველი ფეხბურთელი, თამაშობდა თავდამსხმელის პოზიციაზე. გამოდიოდა საქართველოს ეროვნული ნაკრების რიგებში. 2016 წლიდან არის საქართველოს ფეხბურთის ფედერაციის ვიცე-პრეზიდენტი. მენეჯმენტი 

საკლუბო კარიერა
კარიერა დაიწყო თბილისის „დინამოში“, სადაც გამორჩეული იყო გოლის გატანის ალღოთი. მან 1994–1995 წლების სეზონში 24 გოლი გაიტანა 24 მატჩში, ხოლო 1995–1996 წლების სეზონში 25 გოლი 26 მატჩში, რის შემდეგაც მიიპყრო უცხოური კლუბების ყურადღება. 
1997 წლის იანვარში მან გერმანულ „ლიუბეკში“ გადაწყვიტა კარიერის გაგრძელება. იჯარის ვადის ამოწურვის შემდეგ ის დარჩა გერმანიაში, „ფრაიბურგში“. კლუბმა მოიპოვა ბუნდესლიგის საგზური პირველ სეზონში და 1998 წლიდან ბუნდესლიგაში ჩატარებულ 148 მატჩში გაიტანა 30 გოლი. 2005–2006 წლების სეზონში ის გახდა გუნდის კაპიტანი. 2007 წელს „ფრაიბურგში“ გატარებული 10 წლის შემდეგ ის გადავიდა „კარლსრუეში“. 2013-2014 წლებში იცავდა ბაქოს „ინტერის“ ღირსებას. 2014 წლის ივნისში გადაწყვიტა კარიერის დასრულება და მხოლოდ სამოყვარულო ფეხბურთში გამოდიოდა. 2015 წლის იანვრიდან დაბრუნდა პროფესიონალურ ფეხბურთში და „სამტრედიაში“ ჩაირიცხა. მას შემდეგ, რაც 2014–15 წლების სეზონის დასრულების შემდეგ, „დინამო თბილისის“ მთავარ მწვრთნელად გია გეგუჩაძე დაინიშნა, ალექსანდრე იაშვილი თბილისურ კლუბს შეუერთდა.

სანაკრებო კარიერა
ეროვნულ ნაკრებში დებიუტი ჰქონდა 1998 წელს. უკანასკნელი მატჩი ნაკრების შემადგენლობაში ჩაატარა 2011 წელს.Georgia 1–2 Greece / 11 October 2011 საქართველოს ნაკრების მწვრთნელმა, თემურ ქეცბაიამ განაცხადა, რომ ნაკრების გაახალგაზრდავების გამო იაშვილის გამოძახებას აღარ აპირებდა. იაშვილმა ნაკრებში 67 შეხვედრა ჩაატარა და 15 გოლის გატანა შეძლო.

სანაკრებო სტატისტიკა
ეროვნული ნაკრებიწელიმატჩიგოლისაქართველო199621199700199851199900200010200144200210200351200451200541200661200752200880200971201071201171ჯამში6715

 მიღწევები 
ინდივიდუალური
 საქართველოს წლის ფეხბურთელი: 2004, 2008Иашвили признан игроком года в Грузии. Sports.ru.

ჯილდოები
 ღირსების ორდენი: 2024ფეხბურთის ეროვნული ნაკრები და ფედერაციის წარმომადგენლები ღირსების ორდენებით დაჯილდოვდნენ

 რესურსები ინტერნეტში  
 თბილისის „დინამოს“ ოფიციალური საიტი 
  თემატური საიტები
  AFS · BDFutbol · Eu-Football.info · FootballDatabase.eu · FootballFacts.ru · National Football Teams · Transfermarkt · Soccerway · UEFA.com
  ვიდეო
  YouTube

 სქოლიო 

კატეგორია:თბილისში დაბადებულები
კატეგორია:დაბადებული 1977
კატეგორია:დაბადებული 23 ოქტომბერი
კატეგორია:ქართველი ფეხბურთელები
კატეგორია:საქართველოს ნაკრების ფეხბურთელები
კატეგორია:ეროვნული ლიგის ფეხბურთელები
კატეგორია:თბილისის დინამოს ფეხბურთელები
კატეგორია:სამტრედიის ფეხბურთელები
კატეგორია:გერმანიის ბუნდესლიგის ფეხბურთელები
კატეგორია:მეორე ბუნდესლიგის ფეხბურთელები
კატეგორია:ფრაიბურგის ფეხბურთელები
კატეგორია:კარლსრუეს ფეხბურთელები
კატეგორია:ბოხუმის ფეხბურთელები
კატეგორია:აზერბაიჯანის საფეხბურთო პრემიერლიგის ფეხბურთელები
კატეგორია:ბაქოს ინტერის ფეხბურთელები
კატეგორია:საქართველოს წლის ფეხბურთელები
კატეგორია:საქართველოს ღირსების ორდენის კავალრები
კატეგორია:ცოცხალი ადამიანები